
A kemi nevojë për edukimin seksual? 


Prej urtësisë së Allahut në krijesat e tij është krijimi i 
instinkteve në shpirtin e njeriut dhe bërja e epsheve tërheqëse për 
njerëzit, sikur që thotë Allahu i lartësuar: “Njerë\ve u është gbukuruar 
dashuria ndaj të këndshmeve, ndajgrave, djemve e ndajpasurisë sëgrumbulluar nga ari e 
argjendi, ndaj kuajve të stolisur, bagëtisë e bujqësisë. Këto janë kënaqësi të kësaj bote, po 
tek All-llahu është e ardhmja më e mirë. ” ÇAli Imran: 14) 

Pejgamberi (lavdërimi dhe shpëtimi i Allahut qofshin mbi të) na 
ka lajmëruar se sprova e epsheve është ajo që më së shumti i 
frikësohet për umetin e tij, për këtë ka thënë: “Nuk kam lënëpas vete 
sprovë më të dëmshme për burrat se sa gratë. ” (Buhariu me nr: 5096 dhe 
Muslimi me nr: 2740) 

Për shkak të madhësisë së kësaj sprove Pejgamberi (lavdërimi 
dhe shpëtimi i Allahut qofshin mbi të) ka premtuar, bile i ka 
garantuar xhenetin atij që karakterizohet me dëlirësi, për këtë 
thotë: “Kush mëjep garancë se do të ruaj atë që ka mes bugëve dhe këmbëve të tij, unë 
ia garantoj atij xhenetin.” (Buhariu me nr: 6474) 

Me zhvillimin e mediave dhe mjeteve të komunikimit dhe 
hapjes së shoqërive islame ndaj shoqërive të tjera janë rritur mjetet 
e nxitjes (eksitimit) dhe joshjes si dhe janë vënë në punë 
teknologjitë e reja për t’i nxitur instinktet dhe për t’i ndezur ato, të 
motivuar nga përfitimi material apo senzacioni medial apo edhe 
për të përhapur amoralitetin në mes njerëzve. 

Prandaj këtu me të madhe shtrohet pyetja: A kemi nevojë ne 
për edukim seksual? Apo ajo që quhet edukatë seksuale? 

Përgjigja me £ po’ apo £ jo’ në pyetje të tilla është thjeshtësim 
(reduktim) i skajshëm i kësaj teme dhe përgjithësim në një pozitë 
ku imponohen sqarimet e detajuara. 

Duke u mbështetur në këtë mund të themi: Hapi i parë lidhet 
me përcaktimin e konceptit të edukimit seksual apo edukatës 
seksuale. 




Pëf sa i përket konceptit perëndimor, e i cili mbizotëron në një 
pjesë jo të vogël të mjeteve të informimit, ai bazohet në bisedën 
rreth çështjeve të seksit dhe detajet e tyre para të rinjve dhe 
adoleshentëve, qofshin meshkuj apo femra dhe mëton të orientoj 
aktivitetin seksual sipas konceptit perëndimor dhe me qëllim të 
mbrojtjes nga sëmundjet. Nuk ka dyshim se kjo është e 
papranueshme bile është përhapje e amoralitetit dhe ndezje e 
instinkteve. 

Por, pyetja e cila e imponon veten është: A është e mundur që 
familja apo institucionet arsimore të injorojnë çështjet e seksit dhe 
të lënë të rinjtë dhe të rejat të përfitojnë kulturën dhe njohuritë e 
tyre nga mediet, interneti, miqtë dhe kolegët? 

Besoj që pedagogët pajtohen se kjo çështje nuk duhet të 
anashkalohet dhe se është nevojë të trajtohet kjo çështje sipas 
metodave islame por, kundërshtimi ndërlidhet me vetë 
terminologjinë. 

Mospajtimi në terminologji tolerohet dhe siç thuhet ‘Nuk duhet 
të ketë kundërthënie në terminologji’ por, çështja është se duhet të 
zgjidhet një koncept i përcaktuar qartë. 

Përhapja e botëkuptimit negativ të konceptit nuk duhet të 
ndikoj në refuzimin absolut. Koncepti për lirinë dhe të drejtat e 
njeriut, për shembull, interpretohet në mënyrë të ndryshme nga 
fetë dhe kulturat. Si dhe përhapja e konceptit perëndimor nuk do 
të thotë refuzimi absolut i terminologjisë por, ri-përcaktimin e 
konceptit në përputhje me qasjen islame ndaj kësaj çështje. 

Duke u bazuar në këtë institucionet arsimore duke filluar prej 
familjes, shkollës dhe institucionet që thërrasin në islam duhet të 
kujdesen për edukim seksual sipas qasjes islame, e shtyllat kryesore 
të kësaj qasje janë: 

- Përkufizimi i instinktit dhe urtësisë prej krijimit të tij dhe 
sqarimi i funksioneve të tij, duke ia shtuar metodologjinë 
islame në trajtimin e tij. 




- Pajisja e mësimdhënësve me dijen fetare adekuate rreth 
pubertetit dhe dispozitat e adhurimeve që janë të lidhura me 
çështjet e ejakulimit të spermës dhe marrëdhënieve intime 
sikurse, pastërtia dhe kështu me radhë. 

- Njohja e të martuarve me çështjet e hallallit dhe haramit të 
lidhura me jetën intime mes dy të martuarve. 

- Zhvillimi i devotshmërisë, vullnetit dhe vendosmërisë të cilat 
ndihmojnë në përballjen me ngacmimet dhe joshjet. 

- Ndërtimi i vlerave të dëlirësisë dhe promovimi i tyre dhe 
sqarimin se ato përbëjnë triumf të personalitetit dhe përmes 
tyre realizohet burrëria. 

- Ofrimi i zgjidhjeve dhe këshillave në trajtimin e situatave të 
lidhura me instinktin si dhe ofrimi i ndihmës për atë që ka 
ndodhë prej tij ndonjë gabim apo lëshim dhe i cili vuan nga 
pasojat dhe implikimet e tyre. 

- Kritika ndaj modelit perëndimor të edukimit seksual duke 
vënë në dukje motivet dhe mjetet e tij si dhe lidhjen e tij me 
filozofinë perëndimore dhe vështrimin të saj për njeriun. 

Është e rëndësishme në metodologjinë e trajtimit dhe 
studimit të çështjeve seksuale që të kihet parasysh turpi dhe 
edukata fetare si dhe për të shmangur hyrjen në detaje dhe 
shprehjet që gërvishtin turpin dhe nxisin më tepër se sa 
edukojnë. 

Si dhe nuk është e domosdoshme bile nuk është etike që të 
vihet një lëndë e posaçme për edukatën seksuale por, ajo 
trajtohet përmes asaj që realizon qëllimet edukative dhe zhvillon 
dëlirësinë me anë të lëndëve tjera dhe programeve edukative. 





